呢間其貌不揚既小店，野食真係唔錯！星期四7點幾去到，兩個人唔駛等位。白灼獅拑：第一次食，味道好特別，係有d腥，不過愈食愈好味，個酸辣汁超惹味！炸蝦餅：最鍾意食炸野，即叫即炸熱辣辣，滿滿的蝦膠，配上甜酸汁，多多都唔覺膩。雞/牛串燒(共半打)：好大串，絕對唔欺場，熟度剛剛好，個沙爹醬又係一絕。鴨肉生菜包：除左鴨肉，其實仲有鴨腎同膶，口感十分豐富，呢個係無醬汁既，但碟炒鴨本身係已加香辣，好夠味；生菜亦新鮮。加埋杯青檸梳打，絕對食過番尋味！